Ευάγγελος Πιστιόλης

Ο **Ευάγγελος Πιστιόλης** ( (1973) είναι Έλληνας δισεκατομμυριούχος εφοπλιστής και επιχειρηματίας.

Είναι ιδρυτής της ναυτιλιακής εταιρείας Top Ships Inc. και διατελεί διευθύνων σύμβουλος της από το 2000. Η εταιρεία δραστηριοποιείται στη διεθνή αγορά δεξαμενόπλοιων μεταφοράς πετρελαίου και παραγώγων.

Είναι επίσης ιδρυτής και CEO της Central Group, ενός ιδιωτικού επενδυτικού conglomerate με δραστηριότητες στη Ναυτιλία, την ενέργεια και τα ακίνητα.

Επιπλέον, διατελεί Επίτιμος πρόξενος της Ουγγαρίας στον Πειραιά, συμβάλλοντας θεσμικά στην ενίσχυση των ελληνοουγγρικών σχέσεων.

## Βιογραφικά στοιχεία
Ο Πιστιόλης ολοκλήρωσε τις βασικές του σπουδές στο Κολλέγιο Αθηνών. Το 1999 αποφοίτησε από το Southampton Institute of Higher Education (μετέπειτα Southampton Solent University με σπουδές στις ναυτιλιακές επιχειρήσεις.

Από το 1994 έως το 1995 εργάστηκε στη ναυλομεσιτική εταιρεία Howe Robinson & Co. Ltd. στο Λονδίνο, όπου διαχειριζόταν μικρό στόλο bulk carriers. Κατά τη διάρκεια των σπουδών του στο Southampton εργάστηκε παράλληλα στην εταιρεία Compass United Maritime Container Vessels, μια ναυτιλιακή διαχείρισης πλοίων με έδρα την Ελλάδα.

Το 2000, σε ηλικία 27 ετών, απέκτησε το πρώτο του πλοίο, σηματοδοτώντας την είσοδό του ως εφοπλιστής στη διεθνή ναυτιλιακή αγορά.
## Επιχειρηματική δραστηριότητα
Ο Πιστιόλης είναι ιδρυτής και διευθύνων σύμβουλος της εισηγμένης στο NASDAQ ναυτιλιακής εταιρείας Top Ships Inc., καθώς και της Central Group, ενός ιδιωτικού επενδυτικού ομίλου με δραστηριότητες στη ναυτιλία και το Real estate. Η Central Group περιλαμβάνει μεταξύ άλλων τις εταιρείες Central Shipping Inc., Central Mare Inc., Central Tankers Chartering Inc. και την Central International Construction and Development (CICD). Το 2025 ολοκληρώθηκε το spin-off της θυγατρικής Rubico Inc., η οποία εισήχθη αυτόνομα στο NASDAQ.

### Ναυτιλία
Το 2004 ο Πιστιόλης εισήγαγε στο NASDAQ την τότε Top Tankers Inc. (μετέπειτα Top Ships Inc.), αντλώντας πάνω από 146 εκατ. δολάρια στην IPO. Η επιτυχία της ΙΡΟ τον κατέστησε έναν από τους νεότερους CEOs εισηγμένης ναυτιλιακής και θεωρήθηκε σημείο αναφοράς για τον κλάδο.

Το 2006 ανακοινώθηκε πρόγραμμα ναυπήγησης product/chemical tankers στη Νότια Κορέα, ενώ το 2007 προχώρησε σε παραγγελίες δεξαμενόπλοιων περίπου 300 εκατ. δολαρίων.

Την περίοδο 2013–2020, εταιρείες υπό τον έλεγχό του παρήγγειλαν πλοία αξίας περίπου 2,2 δισ. δολαρίων από ναυπηγεία του ομίλου Hyundai, ενώ από το 2020 έχει εκδηλώσει ενδιαφέρον για την αγορά LNG.

Το 2017 η Top Ships σύναψε joint venture με την Gunvor Group για δύο product tankers υπό ναυπήγηση στα ναυπηγεία της Hyundai. Την ίδια περίοδο απέκτησε νεότευκτα tankers με πολυετείς ναυλώσεις.

Κατά το 2024, η Top Ships προχώρησε σε στρατηγικές αγοραπωλησίες πλοίων. Έχει χρησιμοποιήσει μοντέλα sale-and-leaseback και συμφωνίες δανεισμού με χρηματοπιστωτικά ιδρύματα.

Το 2025 προχώρησε σε spin-off της Rubico Inc., ενώ κατέγραψε κινήσεις χρηματοδότησης περίπου 290 εκατ. δολαρίων μέσω πωλήσεων δεξαμενόπλοιων σε Κινέζους χρηματοδότες.

Τον Φεβρουάριο του 2026, ο Πιστιόλης παρήγγειλε δέκα δεξαμενόπλοια μεταφοράς προϊόντων (product tankers) από το κινεζικό ναυπηγείο Guangzhou Shipyard International (GSI), σε συμφωνία που αποτιμήθηκε κοντά στα 500 εκατομμύρια δολάρια. Στη συνέχεια, η Top Ships ανακοίνωσε την απόκτηση εννέα από τα συμβόλαια ναυπήγησης, τα οποία συνοδεύονται από συμβάσεις ναύλωσης διάρκειας έως και 11 ετών, με συνολικά δυνητικά έσοδα που προσεγγίζουν τα 680 εκατομμύρια δολάρια.

### Real Estate
Πέραν της ναυτιλίας, ο Πιστιόλης δραστηριοποιείται στον τομέα του real estate μέσω:  
* της Top Properties Α.Ε., με έργα σε Φιλοθέη, Ψυχικό και Καβούρι.  
* της Central International Construction & Development (CICD), real estate arm της Central Group, με χαρτοφυλάκιο αξίας άνω των 600 εκατ. δολαρίων.

Το 2022 απέκτησε το πρώην συγκρότημα του Λάκη Γαβαλά στην Κάντζα Αττικής.

Παράλληλα έχει επενδύσεις σε πολυτελή ακίνητα διεθνώς, κυρίως στο Ντουμπάι.

## Διακρίσεις
* Το 2004 έλαβε το βραβείο *Greek Shipping Newsmaker of the Year* στα Lloyd's List Greek Shipping Awards.  
* Το 2005 βραβεύτηκε με Βραβείο Κούρος για «Επίδοση στον Διεθνή Οικονομικό Στίβο».  
* Το 2006 έλαβε το *Βραβείο Διεθνούς Επιχειρηματικότητας* από τη Λέσχη Επιχειρηματικότητας.  
* Το 2021 η Top Ships διακρίθηκε στα βραβεία **AMVER** της US Coast Guard.

## Κοινωνική δράση

Ο Ευάγγελος Πιστιόλης ίδρυσε το *Evangelos Pistiolis Foundation*, ελβετικό κοινωφελές ίδρυμα με έδρα το Σανκτ Μόριτς που καταχωρίστηκε το 2022 και τελεί υπό ομοσπονδιακή εποπτεία στην Ελβετία. Σκοπός του είναι η στήριξη ευπαθών ομάδων, η προώθηση της ιστορικής μελέτης (με έμφαση στη ρωμαϊκή περίοδο) και η ενίσχυση της Ελβετικής Αρχαιολογικής Σχολής στην Ελλάδα (ESAG). Για τη φιλανθρωπία του ομίλου υφίσταται και εταιρικός βραχίονας μέσω της *Central Group Foundation*.

Το Ίδρυμα και ο ίδιος έχουν υποστηρίξει:
* Δωρεά προς τις Ελληνικές Ένοπλες Δυνάμεις (Ειδικές Δυνάμεις).
* Ανακαίνιση του **1ου Λυκείου Γλυκών Νερών** (2023) με εκτεταμένες παρεμβάσεις σε κτιριακές/ΗΜ υποδομές.
* Ενίσχυση της ΕΣΑΓ για δράσεις πολιτιστικής και επιστημονικής διπλωματίας· η συνδρομή αποτυπώνεται και στον ετήσιο απολογισμό 2024 της Σχολής.
* Πολιτιστικές δράσεις στην Αθήνα, όπως η φιλοξενία της εγκατάστασης *An archaeology of disability* στο Μουσείο Παύλου και Αλεξάνδρας Κανελλοπούλου (έργο που είχε παρουσιαστεί στη Μπιενάλε της Βενετίας).
* Υπαίθρια έκθεση γλυπτών του Γιώργου Ζογγολόπουλου **«Αγωγή Ζωής»** στο Κολλέγιο Αθηνών (2023).
* Στήριξη νέων αθλητών (ενδεικτικά: **Κώστας Σαντορινιός**, **Φαίδων Παπαφιλίππου**, **Κωνσταντίνα Ραγκούση**, **Mikle Karamousketas**).
* Κοινοτικές/πολιτιστικές δράσεις στο Σανκτ Μόριτς, μεταξύ των οποίων το **White Turf** (επίσημος συνεργάτης/partner)· σχετική κάλυψη υπάρχει και σε διεθνή μέσα.
* Διάθεση του ιδιωτικού του αεροσκάφους για την πατριαρχική επίσκεψη του Οικουμενικού Πατριάρχη Βαρθολομαίου Α΄ Κωνσταντινουπόλεως στις Ηνωμένες Πολιτείες (2025).
* Διάθεση του ιδιωτικού του αεροσκάφους για την πατριαρχική επίσκεψη του Οικουμενικού Πατριάρχη Βαρθολομαίου Α΄ Κωνσταντινουπόλεως στις Ηνωμένες Πολιτείες (2025). Ο Πατριάρχης τίμησε τον Πιστιόλη με την προσφορά δύο δώρων υψηλού συμβολισμού, σύμφωνα με το πατριαρχικό τυπικό.

Επιπλέον, το **2022** ο Πιστιόλης κατέγραψε προσωπική δωρεά **143.976 €** προς το Ελληνικό Δημόσιο, όπως αναφέρεται στην επίσημη έκθεση της Βουλή των Ελλήνων.

## Αναφορές σε έργα

Η επιχειρηματική του δραστηριότητα και η στρατηγική του έχουν αναλυθεί ή αναφερθεί σε διάφορα ακαδημαϊκά ή εκδοτικά έργα, όπως:

* Martin Stopford – *Maritime Economics* (Routledge, ISBN 9780415275583).  
* Paul Emmanuelides & George Tsavliris – *Winning Shipping Strategies* (Routledge, ISBN 9780367147756).  
* *Greek Shipping Miracle* (2020), σελ. 145.  
* *Shipping Finance* (διαφορετικές εκδόσεις).  
* *Hellenic Shipping Leaders* (έκδοση 2000s).  
* *Winning Shipping Strategies – Look Inside Preview* (Kerkyra Publications).

## Παραπομπές

Πιστιόλης, Ευάγγελος
Πιστιόλης, Ευάγγελος
Πιστιόλης, Ευάγγελος